બીજી તરફ ખૂબ જ ઝડપથી કાર્યવાહી કરી રહેલી સીબીઆઇએ લાંચ મામલે આરોપી ડેપ્યુટી સુપરિન્ટેન્ડેન્ટ દેવેન્દ્ર કુમારને દિલ્હીની એક અદાલતમાં હાજર કર્યા હતા. સીબીઆઇએ ડેપ્યુટી સુપરિન્ટેન્ડેન્ટ દેવેન્દ્ર કુમારને પોતાની કસ્ટડીમાં રાખવા માટે કોર્ટને અપીલ કરતા જણાવ્યું હતું કે તેમની વિરૂદ્ધ તપાસમાં એજન્સીએ તેમના કાર્યાલય અને રહેઠાણ પર દરોડા પાડ્યા હતા, જેમાં મહત્વના દસ્તાવેજો અને પુરાવા મળી આવ્યા હતા. કોર્ટમાં દલીલ કરતા સીબીઆઇએ DSP દેવેન્દ્ર કુમારના 10 દિવસના રિમાન્ડની માંગણી કરી હતી. જેના વિરોધમાં દેવેન્દ્ર કુમારના વકીલે દિલ્હીની પટિયાલા હાઉસ કોર્ટમાં જામીન અરજી કરી હતી.